
	1.
	Informatīvais ziņojums
3. pielikums "Informācija, kas atbildīgajām ministrijām jāiesniedz spēkā esošo nodokļu atvieglojumu, kuriem mērķis un sasnieguma rādītāji ir definējami, efektivitātes izvērtējumam"
	Iebildums
Lūdzam svītrot papildinājumu "kopējais atbalsts iedzīvotājiem par mājokli" attiecībā uz 1.4.8., 1.4.9., 1.5.4., 1.9.2, 2.4.23. atvieglojumiem, balstoties uz argumentāciju, kas ietverta iebildumā pie 2. pielikuma un ņemot vērā, ka minētie jautājumi normatīvi nav definēti kā pasākumi mājokļu politikas jomā. 
Piedāvātā redakcija
-
	Baiba Cīrule (EM)

	2.
	Informatīvais ziņojums
2. pielikums "Nodokļu atvieglojumu sadalījums grupās pēc to mērķa"
	Iebildums
Lūdzam informatīvā ziņojuma 2. pielikumā svītrot Ekonomikas ministriju kā atbildīgo institūciju pie sekojošiem atvieglojumiem (veidlapas nr):  
1.4.8.    Pievienotās vērtības nodokļa samazinātā likme koksnes kurināmā piegādēm iedzīvotājiem;
1.4.9.    Pievienotās vērtības nodokļa samazinātā likme siltumenerģijas piegādēm iedzīvotājiem;
1.5.4.    Akcīzes nodokļa atvieglojums naftas gāzēm un pārējiem gāzveida ogļūdeņražiem;
1.9.2.    Elektroenerģijas nodokļa atbrīvojums elektroenerģijai, ko izmanto mājsaimniecību lietotāji;
2.4.23. Pievienotās vērtības nodokļa atbrīvojums gāzes importam, kas transportēta, izmantojot dabasgāzes sistēmu vai tīklus, kuri pieslēgti šai sistēmai, vai gāzes transportkuģus, un ko iesūknē kādā dabasgāzes sistēmā vai maģistrālo cauruļvadu tīklā, elektroenerģijas, siltumenerģijas vai dzesēšanas enerģijas importam pa siltumapgādes vai dzesēšanas tīkliem;

Nepiekrītam Finanšu ministrijas izziņā paustajam argumentam, jo minētais informatīvais ziņojums tika apstiprināts Ministru kabinetā 2021. gada 8. aprīlī, pirms Klimata un enerģētikas ministrijas (turpmāk - KEM) izveides 2022.gada decembrī.
Atbilstoši 2022. gada 20. decembra  Ministru kabineta noteikumu Nr. 817 “Klimata un enerģētikas ministrijas nolikums” pirmajam punktam KEM ir vadošā valsts pārvaldes iestāde klimata politikas un enerģētikas politikas jomā.

Kopš KEM izveides enerģētikas politikas jautājumi ir KEM kompetencē. Ekonomikas ministrijas rīcībā nav informācijas un datu, lai varētu sniegt izvērtējumu par nodokļu atvieglojumiem veidlapās 1.4.8., 1.4.9., 1.5.4., 1.9.2, 2.4.23.
Tā kā vairāki nodokļu atvieglojumi skar atbalstu iedzīvotājiem, iespējams, pie šiem atvieglojumiem ir saskatāma arī LM kompetence. Saskaņā ar Ministru kabineta 2004.gada 27.janvāra noteikumu Nr.49 “Labklājības ministrijas nolikums” 4.1. apakšpunktu Labklājības ministrijas funkcija ir izstrādāt darba, sociālās aizsardzības, bērnu un ģimenes tiesību, kā arī personu ar invaliditāti vienlīdzīgu iespēju un dzimumu līdztiesības politiku.
 
Piedāvātā redakcija
-
	Sanita Zakse (EM)



